open-index/open-wikipedia-markdown huggingface dataset:
Presso

**Presso** on S-ryhmän kahvilakonsepti. Kahvilat eroavat S-ryhmän toisesta kahvilabrändistä, Coffee Housesta, sillä tavalla, että Pressot on sisustettu lämpimin sävyin. Pressot sijaitsevat yleisesti Prisma-hypermarkettien yhteydessä, Sokos-tavaratalojen yhteydessä sekä kauppakeskuksissa muodostaen yleensä Rosson ja Hesburgerin kanssa ravintolamaailman. Pressot tarjoavat yleisimpiä kahvilatuotteita, kuten leivonnaisia, kahveja ja muita juomia. Osa Pressoista toimii myös lounaskahviloina, jotka tarjoavat myös päivittäin vaihtuvia lounaita. Koska Presso kuuluu S-ryhmään, sieltä ostetuista tuotteista saa S-Etukortilla Bonusta.

## Suomen Presso-kahvilat

(päivitetty 3. syyskuuta 2023)

## Aiheesta muualla
*Presso
Amarok

**Amarok** tarkoittaa seuraavia asioita:

* *[[Amarok (albumi)|Amarok]]*, Mike Oldfieldin albumi
* Amarok, Oldfieldin albumin mukaan nimetty mediasoitin
* Amarok, alustariippumaton avoimen lähdekoodin musiikkisoitin
* Amarok, eskimoiden susijumala
* Volkswagen Amarok, lava-auto.
Viitekorko

**Viitekorko** on rahalaitoksen otto- ja antolainauksen, joukkovelkakirjalainojen ja muiden velkainstrumenttien hinnoittelussa käytetty julkisesti noteerattu korko, jonka perusteella lainasopimuksen hinta eli korko määritellään. 

Esimerkiksi ottolainauksessa talletustilille maksettava korko saatetaan sitoa markkinakorkoon, kuten Euriboriin siten, että tilille maksettava korko on Euribor-korko vähennettynä tietyllä marginaalilla. Vastaavasti antolainauksessa esimerkiksi asuntolainan korko voidaan määritellä siten, että se on viitekorko lisättynä tietyllä marginaalilla.

Suomessa yleisesti käytettyjä viitekorkoja ovat suurten eurooppalaisten pankkien yhdessä noteeraamat Euribor-korot  ja yksittäisten pankkien noteeraamat Prime-korot. Viivästyskorot saatetaan sitoa myös Eonia-korkoon. Kansainvälisillä raha- ja pääomamarkkinoilla käytetään ensisijaisesti Euribor- ja LIBOR-korkoja. 

## Lähteet

## Aiheesta muualla
* Mikä Euribor-viitekorko tulee halvimmaksi?
Curia

**Curia** (lat.) voi viitata seuraaviin:

* kuuria, Roomassa kymmenen sukukunnan muodostama kansanosasto; myös kuurian tai senaatin kokouspaikka, joita Roomassa olivat eri vaiheissa:
** Curia Hostilia (600-luku–52 eaa.)
** Curia Cornelia (52–44 eaa.)
** Curia Julia (44 eaa.–)
* Curia, antiikin aikainen ottadenien kaupunki Britanniassa, nykyinen Currie
* Curia, antiikin aikainen kaupunki Raetiassa, nykyinen Chur Sveitsissä

## Lähteet
Initiaatio

**Initiaatio** on henkilön vihkiminen uskonnollisesti tai yhteiskunnallisesti uuteen asemaan. Initiaatioon liittyy läheisesti siirtymäriitti. Laajimmalle levinneitä initiaatioriittejä maailmassa ovat aikuistumisriitit. Initiaatioiden uskonnollinen merkitys on vähentynyt, ja niitä suoritetaan nykyisin etenkin erilaisissa maallisissa miesten yhteisöissä kuten oppilaskunnissa tai yhdistyksissä.

## Lähteet

## Aiheesta muualla
Supernaturalisti

**Supernaturalisti** on Eoin Colferin kirjoittama nuorille suunnattu scifi-kirja. Kirjailija on ilmoittanut työskentelevänsä kirjansarjan toisen osan parissa.

## Juoni

Supernaturalisti sijoittuu lähitulevaisuuden kaupunkiin, joka on suuren Myishi-yrityksen omistuksessa. Kaupungin yllä leijuva satelliitti hallitsee liikennettä, kommunikaatiota ja terveydenhoitoa, ja kaupunkia kutsutaankin Satelliittikaupungiksi. Eräs kirjan päähenkilö, Cosmo Hill, on orpo, joka asuu Clarissa Fraynen koulukodissa huoltajarajoitteisille pojille. Laitos ei ole kovin lempeä asukkailleen, sillä orpoja käytetään muun muassa lääketieteellisissä kokeissa.

Eräänä päivänä satelliitin aiheuttaman liikenneturman aikana Cosmon onnistuu paeta, mutta pakomatkalla hän putoaa katolta yrittäessään paeta Clarissa Fraynen vartija Redwoodilta. Cosmo näkee sinisen, nelisormisen otuksen, joka laskeutuu hänen päälleen ja näyttää imevän elämää Cosmosta. Hänet kuitenkin pelastaa joukko nuoria, jotka kutsuvat itseään Supernaturalisteiksi. He ottavat Cosmon joukkoihinsa saadessaan tietää, että hänkin kuuluu harvoihin ihmisiin, jotka Satelliittikaupungin savusumujen ja kuolemanrajakokemuksen takia näkevät nämä parasiiteiksi kutsutut olennot.

## Aiheesta muualla

* Pertti Avola: Orpopoika otusjahdissa. *Helsingin Sanomat* 29.9.2004.
* Mari Viertola: Sota parasiitteja vastaan. *Turun Sanomat* 7.10.2004.
* Toni Jerrman: Supernaturalisti . *Tähtivaeltaja* 3/2004.
* Eoin Colferin haastattelu.
Seemann

**Seemann** on Rammsteinin toinen single. Se äänitettiin Polar Studiossa Tukholmassa 1995. 

## Kappaleet
# Seemann (albumiversio)
# Der Meister (albumiversio)
# Rammstein in the House (remix)
Piye

**Piye** (k. 721 eaa.) oli yksi muinaisen Egyptin faaraoista nubialaisdynastian aikana. Piye ei ollut egyptiläissyntyinen vaan kotoisin Nubiasta. Hän hallitsi Egyptiä vuodet 752–721 eaa. Hänen seuraajansa oli Sabako. Kuningatar Arty oli Piyen tytär.
Engel (kappale)

**Engel** on Rammsteinin kolmas singlejulkaisu. Kappale tuli albumilta Sehnsucht, jolta tuli myös kenties Rammsteinin tunnetuin kappale Du hast. 

## Singlen kappaleet

## Fan-Edition
*Engelille* julkaistiin 23. toukokuuta 1997 "Fan-Edition" -niminen erikoispainos. Erikoislevyn kesto on 18:29.

### Fan-Editionin kappaleet

## Aiheesta muualla
*
Jalkaväkirykmentti 38 (talvisota)

**Jalkaväkirykmentti 38** (JR 38) perustettiin Kuopiossa ylimääräisten harjoitusten alkaessa 14. lokakuuta 1939. Rykmentin perusti Kuopion sotilaspiiri ja se kuului eversti Hannu Hannukselan komentamaan 13. divisioonaan. 

## Varustaminen
Rykmentti pyrittiin varustamaan määrävahvuuksien mukaan, mutta puolustusvoimien kalustopulasta johtuen määrävahvuuksia ei saavutettu erityisesti kaluston osalta.

## Yksiköt
Jalkaväkirykmenttiin kuului seuraavat yksiköt (suluissa määrävahvuus):
*Rykmentin esikunta (E/JR 38), johon kuului komentajan lisäksi 12 henkilöä
*Rykmentin esikuntakomppania (Esik.K./JR 38) (169 henkilöä)
*Rykmentin kranaatinheitinkomppania (Krh.K./JR 38) (83 henkilöä)
*Rykmentin kolonna eli huolto- ja kuljetusosasto (Ampumatarvikekolonna 59 henkilöä + Elintarvikekolonna x 2 a 48 henkilöä)
*I pataljoona (I/JR 38) (á 845 henkilöä)
*II pataljoona (II/JR 38)
*III pataljoona (III/JR 38)

## Komentaja(t)
*jääkärieversti Hannes Olkkonen (-15.1.1940)
*everstiluutnantti Urho Tähtinen (15.1.1940-)

## Pataljoonat

* Ensimmäinen pataljoona (I/JR 38) komentajanaan kapteeni K.Castrén, kapteeni Martti Aho
* Toinen pataljoona (II/JR 38) komentajanaan majuri P.Kontio.
* Kolmas pataljoona (III/JR 38) komentajanaan kpateeni Y.Väänänen, kapteeni Karvonen.

## Keskittäminen
Rykmentti keskitettiin 18.-19. lokakuuta 1939 välisenä aikana Laatokan Karjalaan (Impilahti-Kitilä-Uuksu-Koirinoja):n alueelle. 

## Taisteluista talvisodassa
IV armeijakunnan sodan alun viivytysvaiheen (30. marraskuuta-11. joulukuuta 1939) ajan rykmentti pysyi suurin piirtein yhtenäisenä, mutta armeijakunnan alkaessa valmistella alueensa eteläosassa toista laajempaa vastahyökkäystään, joka alkoi 17. joulukuuta 1939, koko armeijakunnan alueella aiemmat rykmenttiorganisaatiot korvattiin hyvin vaihtelevilla kokoonpanoilla.

Rykmentin suorana "perillisenä" voinee pitää Ryhmä Jousimiestä, koska mainitun ryhmän komentajaksi määrättiin rykmentin komentaja eversti Olkkonen. Lisäksi ryhmän esikuntana toimi rykmentin esikunta ja rykmentin esikuntakomppania toimi ryhmän esikuntakomppaniana. Tämän lisäksi ryhmän yhtenä pataljoonana oli rykmentin III pataljoona (III/JR 38).

## Rauha 13. maaliskuuta 1940
Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11. 

Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa. 

Joukkojen kotiuttamista ei aloitettu heti, vaan asteittain siten, että ensin lomautettiin muun muassa maatalousväestöä lähestyvien kevättöiden vuoksi. Aluksi puhuttiin lomauttamisesta eikä kotiuttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä. 

## Lähteet
*
*

### Viitteet
Fräntilä

**Fräntilä** on kylä Kauhavan kaupungissa Etelä-Pohjanmaalla, entisen Kortesjärven kunnan alueella. Kortesjärven kirkonkylästä on Fräntilään noin 5 kilometriä. Kylän perinteiset elinkeinot ovat maanviljely ja karjanhoito. Fräntilässä sijaitsee myös kuuluisa Fräntilän silta. Fräntilä kuuluu myös samaan postinumeroalueeseen Porkholman, Ylikosken, Mäkelän, Kellarinevan, Tuhkasaaren, Salon, ja Mirkunmäen kanssa joka on 62430 Peltotupa.
Orlyn lentoasema

**Orlyn lentoasema** () on 14 kilometriä Pariisista etelään Orlyssa ja osittain Villeneuve-le-Roissa sijaitseva lentoasema. Orlysta lennetään lentoja Euroopan, Lähi-idän, Afrikan ja Karibian kaupunkeihin. Lentoasemalla on kaksi terminaalia, läntinen ja eteläinen.

Ennen Charles de Gaullen lentoaseman rakentamista Orlyn lentoasema oli Pariisin päälentoasema.

Orlyn lentoasema avattiin Pariisin eteläpuolelle Le Bourget’n lentoaseman toissijaiseksi lentoasemaksi vuonna 1932. Vuosina 1947–1964 Orlyn lentoasemalla oli Yhdysvaltain ilmavoimien ja Naton sotilastukikohta.

Orlylta on metro- ja linja-autoyhteys Pariisin keskustaan.

## Terminaalit ja lentoyhtiöt

### Eteläterminaali

* Aigle Azur (Alger, Annaba, Batna, Constantine, Djerba, Lissabon, Marrakesh, Oran, Porto, Setif, Tamanrasset) 
* Airlinair (Aurillac, Béziers, Brive La Gaillarde, Castres-Mazami) 
* Air Algérie (Alger, Annaba, Batna, Constantine, Oran, Setif) 
* Air Caraibes (Fort de France, Pointe-a-Pitre) 
* Air Comores International (Moroni) 
* Air Europa (Alicante, Barcelona, Madrid, Palma de Mallorca, Sevilla) 
* Air Ivoire (Abidjan) 
* Air Malta (Malta) 
* Air Mauritanie (Nouakchott) 
* Air Sénégal International (Cap Skirring, Dakar, Saint-Louis) 
* Cubana de Aviación (Havanna, Santiago de Cuba)
* easyJet (Ateena], Barcelona, Berliini-Schönefeld, Madrid, Milano-Linate, Napoli, Nizza, Pisa, Rooma-Ciampino, Toulouse) 
* Egyptair (Kairo, Luxor) 
* Jet4you (Agadir, Fez, Marrakesh) 
* Karthago Airlines (Djerba, Monastir, Tunis) 
* L'Avion (Newark) 
* MyAir (Venetsia) 
* Norwegian Air Shuttle (Bergen, Helsinki, Oslo, Stavanger, Tukholma) 
* Royal Air Maroc (Agadir, Casablanca, Essaouira, Fez, Marrakesh, Oujda, Rabat) 
* Syrian Arab Airlines (Damaskos) 
* Thomsonfly (Bournemouth, Coventry, Doncaster-Sheffield) 
* TUIfly (Hannover, Stuttgart) 
* Tunisair (Djerba, Monastir, Tunis) 
* Turkish Airlines (Istanbul) 
* Twin Jet (Cherbourg, Epinal, Jersey)

### Länsiterminaali
* Air France (Ajaccio, Alger, Annecy, Aurillac, Avignon, Bastia, Biarritz, Bordeaux, Brest, Brive La Gaillarde, Calvi, Cayenne, Clermont Ferrand, Figari, Fort-de-France, Hassi Messaoud, Lannion, Limoges, Lorient, Lourdes-Tarbes, Lyon, Marrakech, Marseille, Metz-Nancy, Montpellier, Mulhouse-Basel, Nizza, Pau, Perpignan, Pointe-a-Pitre, Quimper, Rennes, Rodez, St. Denis-Reunion, Strasbourg, Toulon, Toulouse)
* CCM Airlines (Ajaccio, Bastia) 
* Clickair (Sevilla, Valencia) 
* Iberia (Barcelona, Madrid, Sevilla, Valencia) 
* TAP Portugal (Faro, Funchal, Lissabon, Porto)
* Twin Jet

## Katso myös
*Charles de Gaullen kansainvälinen lentoasema

## Lähteet

## Aiheesta muualla

* Pariisi-Orlyn lentoasema – viralliset verkkosivut
Järvikylä (Siikalatva)

**Järvikylä** (vanhalta nimitykseltään **Mulkua**) on Siikalatvan itäosassa, Pohjois-Pohjanmaan ja Kainuun rajalla sijaitseva kylä, jonka asutus on keskittynyt Mulkuanjärven ja sen laskujoen Mulkuanjoen rannoille. Järvikylän seutu on kumpuilevampaa kunnan muihin osiin verrattuna.

Kylä sijaitsee Kestilän–Vuolijoen tien varressa (yhdystie 8190). Kylän etäisyys Kestilän kirkonkylästä on 20 kilometriä ja Kajaanissa sijaitsevasta Vuolijoen kirkonkylästä 25 kilometriä. Etäisyys Kajaanin keskustasta on 69 kilometriä.

Järvikylän koulu lakkautettiin vuonna 1978 ja Osuuskauppa Siikalatvan myymälä vuonna 1980. Kylällä on ollut oma postitoimipaikka (92740 JÄRVIPERÄ), joka lakkautettiin yhtä aikaa kaupan kanssa. Nykyisin postinumerona koko entisen Kestilän kunnan alueella on 92700 KESTILÄ.

## Lähteet
Du hast

**Du hast** on Rammsteinin viides single ja yhtyeen tunnetuimpia kappaleita. Siinä on tunnettu kitarariffi. Kappaleesta on tehty musiikkivideo, joka on saanut vaikutteita Tarantinon Reservoir Dogs -elokuvasta. Single äänitettiin Maltalla 1997. Rammstein sai Du hast -kappaleella ensimmäisen Grammy-ehdokkuutensa. Kappale on julkaistu Rammsteinin albumilla Sehnsucht (1997) ja monien elokuvien, muun muassa Matrixin, soundtrackillä. 

Du Hast tarkoittaa suomeksi "*sinulla on*", mutta kuten useissa Rammsteinin kappaleissa, tässäkin on sanaleikki: ei voida erottaa, laulaako Lindemann raidalla "*du hast mich*" ("*sinulla on minut*", myöhemmin samassa säkeistössä koko lause vihkikaavasta: "*du hast mich gefragt*" eli "*olet kysynyt minulta*") vai "*du hasst mich*" ("*sinä vihaat minua*"). Laulun nimi kuitenkin kirjoitetaan yhdellä s-kirjaimella eli "*Du hast*". Rammstein on vahvistanut tämän kirjoitusasun. Kappaleen englanninkielinen versio on "*You hate*", joka tarkoittaa suomeksi *sinä vihaat* ja näin ollen olisi saksaksi "*Du hasst*".

## Kappaleet
# Du hast (Single Version)
# Kartoffel (Album Version)
# Du hast (Jacob Hellner Remix)
# Du hast (Clawfinger Remix)
Avotakka

**Avotakka** on A-lehtien julkaisema sisustukseen keskittyvä kerran kuussa ilmestyvä aikakauslehti.

Avotakka on ilmestynyt vuodesta 1967 lähtien. Lehden vastaava päätoimittaja on Kari-Otso Nevaluoma. Avotakan lukijamäärä Kansallisen mediatutkimuksen (KMT 2023) mukaan on 172&nbsp;400.

## Historia
*Avotakan* ensimmäinen numero ilmestyi syyskuussa 1967. Se oli ilmeeltään nuorekas, värikäs ja radikaali verrattuna siihen saakka ainoaan suomalaiseen sisustuslehteen ''Kaunis koti'', joka esitteli yläluokkaisempia sisustuksia ja suomalaista jo 1950-luvulla maineeseen noussutta muotoilua. *Avotakka* halusi palvella vaurastuvaa uutta keskiluokkaa ja ensimmäistä yhteistä kotiaan perustavia nuoria pariskuntia. Se toi Suomessa ensi kertaa esiin esimerkiksi muovin käyttöä sisustuksessa sekä tuolloin maailman huipulle noussutta italialaista muotoilua. *Avotakan* värikkyys ja elitistisyys ei kuitenkaan alkuun löytänyt suurta yleisöä, kunnes 1970-luvun alussa lehti alkoi esitellä julkisuuden henkilöiden koteja ja muuttui vuoden 1973 energiakriisin myötä maanläheisemmäksi sekä säästäväisyyttä ja ympäristöarvoja korostavaksi.

Vuonna 1990 *Avotakkaan* sulautettiin Yhtyneiltä Kuvalehdiltä vuonna 1984 ostettu *[[Makasiini (lehti)|Makasiini]]*.

## Lähteet

## Aiheesta muualla
* Avotakan kotisivut.
La Serena

**La Serena** on kaupunki Chilessä, noin 500 kilometriä Santiagosta pohjoiseen. Se sijaitsee Tyynenmeren rannikolla ja aivan Coquimbon vieressä.

Espanjalaiskapteeni Juan Bohón perusti La Serenan vuonna 1544. Paikallinen väestö tuhosi kaupungin vuonna 1549, mutta se rakennettiin uudelleen samana vuonna. Kaupungissa sattui vuosina 1801 ja 1847 kaksi maanjäristystä. 

La Serenassa sijaitsevat La Floridan lentoasema ja La Serenan yliopisto. Kaupungissa oli 401&nbsp;038 asukasta vuoden 2017 väestönlaskennassa. Väestönkasvua oli vuosien 2002 ja 2017 välillä keskimäärin 2 % vuodessa.

## Laserenalaisia henkilöitä
* Jorge Urrutia Blondel, säveltäjä
* Bartolomeo Blanche Espejo, poliitikko
* Gabriel González Videla, poliitikko

## Lähteet

## Aiheesta muualla

* Viralliset sivut 
* Kuvagalleria
Maebashi

**Maebashi** () on Gunman prefektuurin pääkaupunki Kantōn alueella, Honshūn saarella, Japanissa. Kaupungissa on 338&nbsp;705 asukasta (2016) ja sen pinta-ala on 311,64 neliökilometriä. Maebashi on valittu yhdeksi Japanin ydinkaupungeista. Kaupunki perustettiin 1. huhtikuuta 1892. Se tunnettiin muinoin nimellä Umayabashi, mutta 1600-luvun lopulla se kehittyi Mayabashin kautta Maebashiksi. Tokugawa-kauden alussa aluetta hallitsi 150 vuoden ajan Sakai-klaani. 

Maebashissa järjestetään vuosittain festivaaleja, kuten Hatsuichi, joka pohjautuu muinaisiin raakasilkin markkinoihin. Neljän päivän pituinen tanabata-festivaali järjestettiin ensimmäisen kerran 1951 ja Maebashi-festivaalit toisen maailmansodan jälkeen, jolloin lähes raunioina olevaa kaupunkia ryhdyttiin rakentamaan uudelleen. Tuolloin niitä kutsuttiinkin Uudelleenrakentamisen festivaaleiksi. 15. elokuuta järjestetään ilotulitus.

Maebashi isännöi yleisurheilun sisäratojen maailmanmestaruuskilpailut 1999.

## Lähteet

## Aiheesta muualla

* Maebashin kaupungin viralliset sivut
Shanghai Airlines

**Shanghai Airlines** () () on vuonna 1985 perustettu kiinalainen lentoyhtiö. Joulukuussa 2005 yhtiö lensi 150 kotimaan, alueelliseen (Macao) ja kansainväliseen kohteeseen (Osaka, Soul, Bangkok, Phuket, Phnom Penh ja Hồ Chí Minhin kaupunki).

Yhtiön solmukohdat ovat Shanghai Pudongin kansainvälinen lentoasema ja Shanghai Hongqiaon kansainvälinen lentoasema.

2005 lentoyhtiö solmi codeshare-sopimuksen Lufthansan kanssa Saksan ja Shanghain välisille lennoille. 2006 yhtiö solmi codeshare-sopimuksen United Airlinesin kanssa Kiinan ja Yhdysvaltain välisille lennoille.

Yhtiö suunnittelee tiivistä yhteistyötä Shanghai Airlines Cargon ja taiwanilaisen EVA Airin välille.

SkyTeamin jäsen, China Eastern Airlines omistaa Shanghai Airlinesin. Täten myös Shanghai Airlines kuuluu SkyTeamiin.

## Laivasto

Shanghai Airlinesin laivasto koostui seuraavista lentokoneista (maaliskuussa 2016):

## Lähteet
Monte Perdido

**Monte Perdido** () on Pyreneiden kolmanneksi korkein vuori Espanjan ja Ranskan rajamailla. Sen 3&nbsp;355 metrin korkuinen huippu sijaitsee Espanjan puolella. Vuori on osa Ordesa y Monte Perdidon kansallispuistoa, jossa elää yli 1&nbsp;500 lajia kukkivia kasveja, 171 lintua, 32 nisäkäs- ja kahdeksan matelijalajia. Sykähdyttävin näky on partakorppikotka, jonka siipien kärkiväli voi olla kolme metriä. Puisto on Espanjan ja Ranskan keskenään jakama Unescon maailmanperintökohde. Suojeltu alue on kokonaisuudessaan 31&nbsp;189 hehtaarin kokoinen, josta 20 134 hehtaaria sijaitsee Espanjan ja 11&nbsp;055 hehtaaria Ranskan alueella. Ranskan puoleinen osa on nimeltään Pyreneiden kansallispuisto.

## Lähteet

## Aiheesta muualla

* Unescon sivut Monte Perdidosta
Gimme Dat Ding

**Gimme Dat Ding** on vuonna 1971 julkaistu split-albumi, jonka a-puolella esiintyy The Sweet ja b-puolella huumoriduo The Pipkins. Kyseessä on Sweetin ensimmäinen esiintyminen albumilla. Sweetin levytykset on tehty 1-2 vuotta aiemmin, kitaristina toimii vielä Mick Stewart. Vanha levy-yhtiö julkaisi ne Sweetin lyötyä läpi vuonna 1971. 

## Kappaleet

**A-puoli (The Sweet)**
#The Lollipop Man (Hammond/Hazelwood)
#Time (The Sweet)
#All You'll Ever Get From Me (Cook/Greenaway)
#The Juicer (Stewart)
#Get On The Line (Barry/Kim)
#Mr. McGallagher (Stewart)
**B-puoli (The Pipkins)**
#Gimme Dat Ding (Hammond/Hazelwood) 
#Yakety Yak (Leiber/Stoller) 
#The People That You Wanna Phone Ya (Hammond/Hazelwood) 
#My Baby Loves Lovin' (Cook/Greenaway) 
#Busy Line (Semos/Stanton) 
#Sunny Honey Girl (Cook/Greenaway/Holler/Goodison)

## Kokoonpano
### The Sweet
*Brian Connolly &ndash; laulu
*Steve Priest &ndash; basso, laulu
*Mick Tucker &ndash; rummut
*Mick Stewart &ndash; kitara
Bend of the Boyne

**Bend of the Boyne**  (virheellinen käännös iirinkielisestä nimestä *Brú na Bóinne*) on tunnettu kivi- ja rautakautisten löytöjen ryhmä Boynejoen mutkassa, Meathin kreivikunnassa Irlannissa noin 40 km Dublinista pohjoiseen. Normannit asuttivat alueen keskiajalla, ja vuonna 1690 siellä käytiin Boynen taistelu.

Alue on laajuudeltaan 780 hehtaaria, ja siihen kuuluu nelisenkymmentä hautakammiota sekä muita rakennelmia. Niillä on ollut taloudellista, yhteiskunnallista ja uskonnollista merkitystä. Merkittävimmät kohteet ovat kolme hautakumpua Newgrange, Knowth ja Dowth. Knowthissa on osia neoliittiseltä ajalta aina normanniajalle, Newgrangen kaikki rakennelmat ovat esihistoriallisia kun taas Dowthissa on esihistoriallisten rakenteiden lisäksi keskiaikainen kirkko ja linnoitus. Bend of the Boyne on Unescon maailmanperintökohde vuodesta 1993.

## Lähteet
Association of Tennis Professionals

**Association of Tennis Professionals** (**ATP**) on vuonna 1972 perustettu tenniksen miesammattilaispelaajien etujärjestö. Vuodesta 1990 lähtien järjestö on vastannut vuosittaisen ATP-kiertueen järjestämisestä.

ATP päivittää sivuillaan viikoittain miesten maailmanlistaa sekä kaksinpelissä että nelinpelissä. ATP-sivusto pitää myös kilpailukalenteria ja antaa mahdollisuuden selailla valokuvia ja videoita otteluista. Sivusto sisältää lisäksi jokaisen pelaajan henkilökohtaisen pelaajaprofiilin.

## ATP-kiertueen turnaukset

## Katso myös
*Women's Tennis Association – naisten vastaava järjestö 
*Luettelo tenniksen ATP-maailmanlistan ykköspelaajista
*International Tennis Federation
*ATP-haastajakiertue
*ATP World Tour Awards

## Lähteet

## Aiheesta muualla
*ATP – virallinen kotisivu
Grand Cayman

**Grand Cayman** on Caymansaarten suurin ja väkirikkain saari. Siellä sijaitsee muun muassa saarten pääkaupunki George Town.

Grand Cayman on noin 35 kilometriä pitkä ja 13 kilometriä leveä, ja sen pinta-ala on 197 neliökilometriä. Saaren väkiluku oli noin 63&nbsp;800 vuoden 2018 arvioiden mukaan. Grand Cayman asutettiin Caymansaarista ensimmäisenä. Syyskuussa 2004 saarelle iskenyt hurrikaani Ivan oli sen tuhoisin 86 vuoteen.

Grand Caymanilla sijaitsee Owen Robertsin kansainvälinen lentoasema, joka toimii myös Cayman Airwaysin kotikenttänä. Saarella on sairaala.

## Lähteet

## Aiheesta muualla
Kaarle Kaljupää

**Kaarle II Kaljupää** (, s. 13. kesäkuuta 823 Frankfurt – k. 5. lokakuuta tai 6. lokakuuta 877) oli Kaarle Suuren pojanpoika ja länsi-Frankian kuningas sekä Karolingien keisari.

Hänen vanhempansa olivat Ludvig Hurskas ja tämän toinen puoliso keisarinna Judit. Isän kuoleman jälkeen velipuolet Lothar I ja Ludvig Saksalainen eivät olleet tyytyväisiä perinnönjakoon, ja veljesten kesken käytiin sotaa, joka päättyi Verdunin sopimukseen vuonna 843.   Sopimuksen mukaan Kaarle sai valtakunnan länsiosan (tulevan Ranskan), Ludvig sai valtakunnan Reinin itäpuoliset alueet (tulevan Saksan),  ja Lothar sai keisarin arvon sekä Italian, Provencen, Burgundin, Lothringenin ja Friisian.

Seuraavat vuodet olivat rauhaisia ja veljekset tapasivat säännöllisesti jonkinlaisen veljellisen yhteishallinnon ylläpitämiseksi. Lothar kuoli vuonna 855, ja rauhallinen naapuruus päättyi. Ludvig Saksalainen valtasi Kaarlen alueet vuonna 858, ja Kaarle pakeni Burgundiin. Vuonna 860 hän puolestaan hyökkäsi tuloksetta veljenpoikansa maille Provenceen. Samaan aikaan valtakunnassa syntyi eriasteisia kapinoita, ja normannit hyökkäilivät sen pohjoisosaan.

Vuonna 875 Kaarlen veljenpoika, keisari  Ludvig II kuoli. Kaarle marssi paavi Johannes VIII:n tuella Italiaan ja kruunattiin Paviassa  Italian kuninkaaksi ja Roomassa Pyhän saksalais-roomalaisen keisarikunnan keisariksi.  Ludvig Saksalainen valtasi kostoksi Kaarlen alueita, ja Kaarlen piti palata Ranskan puolelle.  Ludvig Saksalainen kuoli 876, ja Kaarle yritti hankkia vanhoja alueitaan takaisin. Paavi joutui pulaan Italiassa saraseenien kanssa, ja kutsui Kaarlea palaamaan Italiaan. Jatkuva Alppien ylittäminen kulutti voimia ja terveyttä, eivätkä Kaarlen omat joukotkaan halunneet osallistua näille kuluttaville sotaretkille.  Kaarle kuoli ylittäessään Mont Cenisiä vuonna 877. Hänen seuraajansa oli hänen poikansa Ludvig Änkyttäjä.

Kaarle Kaljupäätä pidetään sivistyneenä ja lukeneena ruhtinaana, jolla oli läheinen suhde kirkkoon. Hän haki papistosta tukea niskoittelevia aatelisia vastaan, ja valitsi lähimmät neuvonantajansa kirkonmiehistä. Hänen luonteestaan ja valtakaudestaan on hyvin erilaisia kuvauksia, kenties siksi, että itäfrankkien kronikoijat ovat olleet Ludvig Saksalaisen puolella.

Kaarle Kaljupää ei ehkä sittenkään ollut todellisuudessa kalju. Lisänimi saattoi olla keskiaikaista huumoria. Historioitsijoiden mukaan hänellä todellisuudessa oli paksut hiukset ja runsas parta.

## Katso myös
* Luettelo frankkien kuninkaista

## Lähteet

## Aiheesta muualla

* [Charles II](https://en.wikisource.org/wiki/1911_Encyclopædia_Britannica/Charles_II._(Roman_Emperor)) Encyclopaedia Britannica 1911.
Mixei

**Mixei** on Tampereella sijaitseva kaksikerroksinen yökerho. Se on Suomen vanhin yhä toiminnassa oleva seksuaalivähemmistöille suunnattu ravintola. 

Mixein omisti aiemmin Tampereen Seta ry:n vuonna 1990 perustama ravintolan liiketoimintaa hoitanut Orasso Oy, joka myi koko osakekannan syksyllä 2006 Ari Mäkiselle. Tampereen Setan entinen puheenjohtaja Ari Mäkinen sai myös haltuunsa Mixei-nimen. Nykyisiin tiloihinsa (Itsenäisyydenkatu 7–9) ravintola muutti syksyllä 2004.

Ravintolan nimen on keksinyt Markku Heikkinen. 

## Lähteet

## Aiheesta muualla
*Mixein kotisivut
Cayman Airways

**Cayman Airways** (IATA: **KX**, ICAO: **CAY**) on caymansaarelainen lentoyhtiö. Sen kotikenttä on Owen Robertsin kansainvälinen lentoasema Grand Caymanin saarella. 

Cayman Airways aloitti toimintansa heinäkuussa 1968. Se tuli kokonaan hallituksen omistamaksi joulukuussa 1977.

## Kohteet
* Caymansaaret
** Cayman Brac
** Grand Cayman
** Little Cayman
* Jamaika
** Kingston
** Montego Bay
* Kuuba
** Havanna
* Yhdysvallat
** Boston 
** Chicago
** Fort Lauderdale
** Houston
** Miami
** Orlando
** Tampa

## Laivasto

Heinäkuussa 2015:

*4 Boeing 737-300
*2 de Havilland Canada DHC-6-300 Twin Otter

## Lähteet

## Aiheesta muualla
* Viralliset sivut
Ground zero

**Ground zero**, suomeksi **nollapiste**, on pommi-iskun, räjähdyksen, luonnonkatastrofin tai muun onnettomuuden tapahtumapaikka, raunio tai tuhoalue. Ensimmäisen kerran käsitettä käytettiin Hiroshiman ja Nagasakin pommituksissa käytettyjen atomipommien aiheuttamasta tuhosta.

Nimitystä on käytetty myös Pentagonin keskusaukiosta ja New Yorkin World Trade Centerin raunioista, jotka aiheutti terroristi-iskut 11. syyskuuta vuonna 2001. Ground zero -termiä on käytetty myös mm. hurrikaani Katrinan aiheuttamasta katastrofialueesta ja Kiinan Hubeista, jossa ensimmäinen COVID-19-tartunta todettiin.

## Termin alkuperä

Termi tarkoittaa sitä maanpinnan pistettä, jossa ilmassa tai tornissa tapahtuvan ydinräjähdyksen paineaalto tai tulipallo ensimmäisenä koskettaa maan pintaa. Vaikka käsitettä käytettiin vasta Hiroshiman ja Nagasakin tuhon jälkeen, juontavat termin juuret jo syvemmälle historiaan. Alkujaan termi oli sotilasslangia, sillä Manhattan-projektin aikaan ensimmäisen ydinpommin koealueesta käytettiin nimitystä *point zero*, eli *nollapiste* tai *piste nolla*. Näin pommin kohdepisteestä alettiin hiljalleen puhua *point zero* -nimityksellä ja Hiroshiman ja Nagasakin tuhoissa tuhoutuneesta alueesta käytettiin nimitystä *ground zero*, suomeksi *alue nolla*.   

Alkujaan *ground zero* -termiä käytettiin vain atomipommien tekemästä tuhosta, mutta myöhemmin termi on muovautunut käsittämään myös muita pommi-iskuja tai luonnonkatastarofeja.

## Katso myös
* Hyposentrumi

## Lähteet
Watoombin sauva

**Watoombin Sauva** on Marvel-kustantamon sarjakuvissa esiintyvä mystinen esine jonka avulla kykeneväinen velho pystyy lisäämään taikavoimiaan huomattavasti. Sauvaa pidetään yhtenä Marvel-universumin voimakkaimmista esineistä. Watoombin Sauva esiintyi ensimmäisen kerran amerikkalaisessa *Amazing Spider-Man Annual*-julkaisun toisessa numerossa. 

Suomessa Watoombin Sauvan ensiesiintyminen oli *Spider-Man: Taistelutoverit*-kirjassa (2006). 

## Historia

Watoombin Sauva on Marvel-universumin yksi voimakkaimmista esineistä. Se on noin 30 cm pitkä kristallisauva, jonka molempiin päihin on kaiverrettu demoniset kasvot. Sauva kuului alun perin **Watoomb**-nimiselle voimakkaalle velholle. Kun Watoomb päätti vetäytyä pois mystisten asioiden parista, velho halusi kuitenkin antaa sauvansa lupaavalle oppilaalleen. Tohtori Outo ja **Cyrus Musta** taistelivatkin kiivaasti sauvan omistuksesta. Lopulta Tohtori Outo voitti Cyruksen, mutta sai silti vain puolikkaan sauvasta itselleen. Myöhemmin toisen puolen varasti Xandu-niminen velho, joka onnistui myös varastamaan Oudon puolikkaan yhdistäen näin sauvan koko voimaansa. Xandun epäonneksi sauvan tehokas käyttö vaatii kuitenkin aikaa ja niin Hämähäkkimies ja Tohtori Outo kykenivät voittamaan ilkeän velhon. Outo imi Watoombin Sauvan voimat tyhjiin, mutta Xandu on useasti varastanut artefaktin takaisin itselleen ja ladannut sen uudelleen huippuunsa. Ihmiskunnan onneksi Tohtori Outo on kuitenkin aina voittanut Xandun.

## Voimat

Sauvan avulla sen kantaja kykenee torjumaan mystisiä hyökkäyksiä ja imee niiden sisältämät voimat itseensä. Tätä energiaa voi sen jälkeen käyttää sauvan haltijan parantamiseen tai iskemään sanoinkuvaamattomalla voimaiskulla vastustajaa tai luomaan suojaavia muureja käyttäjän eteen. Sauvan käyttäjä kykenee myös avaamaan helposti ulottuvuuksien välisiä portteja ja vakoilemaan henkilöitä, paikkaa tai esinettä joka on tuttu käyttäjälle.
PMA

**PMA** voi tarkoittaa seuraavia asioita:
* parametoksiamfetamiini, synteettinen huume, psykostimulantti, joka tuottaa hallusinaatioita
* Power Matters Alliance, maailmanlaajuinen, voittoa tavoittelematon teollisuusjärjestö, jonka tehtävänä oli edistää standardeja ja protokollia mobiilien elektronisten laitteiden langattomalle virransiirrolle
* PMA, Pemban lentoaseman IATA-koodi
Kontinentalinvest

**OOO Kontinentalinvest** on kauppahuoneena aloittanut venäläinen metsäteollisuusyhtiö, joka perustettiin perestroikan aikana 1989 yhteisyrityksenä ranskalaisen selluloosaa tuovan yhtiön kanssa. Pääasiassa siperialaisten metsävarojen viennillä ulkomaankaupasta kokemusta saavuttaneesta yrityksestä tuli vähitellen pienten paperitehtaiden omistaja.

Sittemmin yritys on monipuolistunut ja toimii useilla aloilla.
## Toimialat

### Metsäteollisuus
OOO LPK Kontinental Management
*Omistajat: OOO Kontinentalinvest ja Bazovyi Element
#### Paperi- ja kartonkitehtaat

#### Sahat
*OAO Lesozavod-2, Arkangeli

### Lääketeollisuus
* OOO Kontinental Farm (2003)

### Vähittäiskauppa
*Torgovyi Tsentr "Kalužki", Moskova (kauppakeskus)

### Matkailu
**Agentstvo na Tsvetnom bulvare*, Moskova (matkatoimisto, kuuluu Club Mediin)

### Telakka
*Nereids Yachts S.A., Sveitsi (omistaa turkkilaisen telakan)

### Konsultointi
OOO Kontinentalinvest konsultoi muun muassa tupakkatehdas JTI:tä verotuksessa ja hallinnossa. Sillä on lisäksi erilaisia öljyalan projekteja Komissa.

## Aiheesta muualla
*OOO Kontinentalinvest 
*OAO Baikalski TsBK   (bcbk.su)
Sivutuote

**Sivutuote** on toissijainen tuote, jota ei valmisteta tarkoituksellisesti, mutta joka syntyy päätuotteen valmistuksen yhteydessä joka tapauksessa. Esimerkiksi sahateollisuudessa laudat ja muu sahatavara ovat päätuotteita, joiden valmistamiseen pyritään. Tuotantoprosessissa syntyy myös muun muassa haketta ja purua, jotka ovat sivutuotteita. 

Sivutuotteiden hyötykäyttöön kiinnitetään teollisissa prosesseissa yhä enemmän huomiota. Monista metsäteollisuuden sivutuotteista tuotetaan energiaa, ja joitakin sivutuotteita käytetään myös muulla tavalla hyödyksi. Puuhakkeesta saatetaan tehdä puumassaa, jota käytetään paperin valmistuksessa. Kaivos- ja metalliteollisuuden sivutuotteita voidaan käyttää muun muassa sementin raaka-aineena, täyttömaana ja rakennuskivenä.

;Sivutuotteita ovat muun muassa:
* sahateollisuuden hake ja puru sekä muu sivutuotepuu
* rikastushiekka, joka syntyy malminrikastuksen yhteydessä
* masuunikuona, jota syntyy raudan valmistuksessa
* hera, joka poistuu maidosta juustonvalmistuksessa
* teurastamojen teurassivutuotteet, joita käytetään eläinrehuihin.

## Lähteet

## Aiheesta muualla
*Teollisuuden sivutuotteiden ja jätteiden hyötykäyttö L&T:n sivuilla 
*Teollisuusmineraalit ja teollisuuden sivutuotteet VTT:n sivuilla 
*Elintarviketeollisuuden sivutuotteiden säilöntä Farmit.net -sivuilla
Baikalsk

**Baikalsk** () on kaupunki Itä-Siperiassa Irkutskin alueella Baikaljärven lounaisrannalla, Sljudjankan piirissä. Kaupunki sijaitsee Siperian radan varrella, 162&nbsp;km Irkutskista idän suuntaan. Asukasluku vuonna 2011 oli noin 13&nbsp;500.

Baikalsk perustettiin 1961, kun sinne alettiin rakentaa suurta sellutehdasta. Tehdas otettiin käyttöön ja paikkakunta sai kaupunkioikeudet 1966. Paikkakunnan talous on perustunut täysin Baikalskin sellu- ja paperitehtaan toimintaan, jonka maksamat verot kattoivat 95 % kaupungin budjetista.

Noin 200&nbsp;000 tonnia selluloosaa vuodessa tuottanut tehdas oli Baikaljärven pahin yksittäinen saastuttaja. Se valkaisi sellun klooridioksidilla ja päästi jätteet järveen. Tehdas oli vuosikymmenten ajan ympäristöliikkeen protestien kohteena. Syyskuussa  2008 tehdas siirtyi viimein suljettuun jätevesikiertoon. Tämän seurauksenta tehtaan toiminta lähes välittömästi seisautettiin kannattamattomana, ja suuri osa henkilöstöstä lomautettiin. Maaliskuussa 2009 ilmoitettiin, että tehdas on suljettu lopullisesti, mikä merkitsi paikkakunnan talouden romahdusta. Kaupunki oli yksi kahdestakymmenestä vuodesta 2008 alkaneen talouskriisin koettelemista yhden tehtaan ympärille rakentuvista kaupungeista (ns. monogorod), joita federaatio alkoi rahoittaa erityistuella vuoden 2009 lopussa.

Alkuvuodesta 2010 pääministeri Vladimir Putin antoi kuitenkin tehtaalle luvan jatkaa tuotantoa. Ympäristönormeja helpotettiin ja valtio tukee tappiollista toimintaa. Ympäristöliike reagoi päätökseen voimakkaasti.

## Lähteet
Selenginsk

**Selenginsk** () on kaupunkityyppinen taajama Burjatiassa. Siellä on kartonkitehdas OAO Selenginskij KBK. Kaupungin asukasluku ylitti 20 000 1992.

## Lähteet
Bratsk

**Bratsk** on kaupunki Irkutskin alueella Siperiassa. Kaupunki sijaitsee Baikalista Jeniseihin virtaavan Angarajoen varrella, Bratskin tekojärven rannalla. Kaupungin asukasluku oli vuoden 2010 väestönlaskennassa 246&nbsp;319.

Bratsk perustettiin 1631 linnoitukseksi. 1940-luvulla alueella oli suuria Gulagin vankileirejä, jotka rakensivat Baikalin–Amurin rautatietä. Kaupungin nopea kasvu alkoi 1950-luvulla 4&nbsp;500 MW vesivoimalaitoksen rakentamisen myötä. Kaupungissa on suuri alumiinisulatto ja merkittävää selluloosateollisuutta. 

Bratski on Baikalin–Amurin rautatien varrella ja siellä on kansainvälinen lentoasema.

## Väestö

*Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja *'1989** sekä Venäjän federaatiossa **2002** ja **2010*'.*

## Teollisuus
*Irkutskenergo
*Bratski lesopromyšlennyi kombinat, Gruppa Ilimin sellutehdas

## Lähteet

## Aiheesta muualla

*Bratsk Kaupungin sivusto
Solombalski tselljulozno-bumažnyi kombinat

**OAO Solombalski TsBK** () eli* Solombalan sellu- ja paperikombinaatti* on selluloosa- paperitehdas Arkangelissa Luoteis-Venäjällä. Tehtaassa on kaksi ruotsalaisvalmisteita KBM-sellukonetta, joiden kuivatusosa toimii puhaltamalla. Yhtiö on kuulunut Venäjän sadan suurimman vientiyrityksen joukkoon 2000-luvun alussa.

## Aiheesta muualla
*Solombalales hallintayhtiö
Vyborgskaja tselljuloza

**OAO Vyborgskaja tselljuloza** () on Johanneksessa Viipurin eteläpuolella sijaitseva paperi- ja sellutehdas, aiemmalta nimeltään *Viipurin paperi- ja sellutedas* (Vyborgski tselljulozno-bumažnyi kombinat).

Vyborgskaja tselljuloza on Johanneksen kunnan tärkein työnantaja, joka suoraan työllistää noin 28 % työikäisestä väestöstä.

## Historia
Johanneksen sellutehdas perustettiin Suomessa vuonna 1928 sulfiittisellutehtaana. Paperintuotanto alkoi yhdellä koneella vuonna 1936, jolloin tehdas oli Hackmanin omistuksessa. Johanneksen tehdas vaurioitui talvisodassa, ja se myytiin 1942 Wärtsilä-Selluloosa Oy:lle, joka kuitenkin joutui luopumaan tehtaasta Suomen alueluovutusten yhteydessä. Sellutehtaan kapasiteetti luovutushetkellä oli noin 30 000 t/v.

Neuvostoliiton romahdettua tehdasta ryhdyttiin yksityistämään. Tehtaan omistussuhteisiin liittyi erimielisyyksiä  1990-luvun lopulla, kun sen otti haltuunsa Olhavan alumiinisulaton hallitsema Isoon-Britanniaan rekisteröity yritys. Työntekijät rekisteröivät toisen yrityksen ja ylläpitivät tehdasta sen lukuun. Yhtiön omistaa kokonaan OAO Sjasski tselljulozno-bumažnyi kombinat.

Tehtaalla valmistetaan nykyisin selluloosaa sekä hienopaperia kapealla Voithin toimittamalla paperikoneella, joka on valmistettu vuonna 1995.

## Aiheesta muualla
*JSC Vyborgskaya Cellulose   
*OAO Vyborgskaja tselljuloza 
*В январе-августе 2006 г ОАО "Выборгская целлюлоза" увеличило производство продукции на 42,7%  Rosinvest.com 
*Johanneksen kunnan sivut
Pauluskoi

**Pavlovsk** (suomeksi myös *Pauluskoi*, , aikaisemmin ) on Pietariin kuuluva kaupunki Venäjällä. Se sijaitsee Venjoen rannalla 30 kilometriä Pietarin keskustasta etelään Pietarin ja Dnon välisen rautatien varrella (Pavlovskin asema). Hallinnollisesti kaupunki on Puškinin piiriin kuuluva kunta. Pauluskoi on kaupungin perinteinen inkerinsuomalainen nimi. 

## Historia
### Keisarikunnan aika
Paikalla on sijainnut ruotsalaisten rakentama linnake, jonka venäläiset valtasivat vuonna 1702. 1700-luvun puolivälissä seutu oli keisarillisen hovin suosima metsästyspaikka. Vuonna 1777 Katariina II lahjoitti Venjoelle perustetun Pavlovskojen kylän sekä linnan ja Kuznetsin kylät pojalleen Paavali I:lle. Vuonna 1796 Pavlovskojen kylästä tuli kaupunki.

1780-luvun lopusta lähtien Pavlovsk kuului Paavali I:n puolisolle keisarinna Maria Fjodorovnalle ja vuodesta 1828 suuriruhtinas Mihail Pavlovitšille, vuodesta 1849 lähtien suuriruhtinas Konstantin Nikolajevitšille ja muille keisariperheen jäsenille. 

Vuonna 1837 otettiin käyttöön Venäjän ensimmäinen rautatie Pietarista Tsarskoje Seloon ja Pavlovskiin, josta tuli pietarilaisten suosima huvila-alue. Vuonna 1838 avattiin arkkitehti Andrei Stackenschneiderin suunnittelema Pavlovskin asema, jossa vuoteen 1917 saakka järjestettiin korkeatasoisia klassisen musiikin konsertteja.

### Pavlovskin palatsi
Pavlovskin historiallinen ydin on uusklassinen palatsi- ja puistokokonaisuus. Vuosina 1782–1807 rakennettiin palladiolaista huvilaa muistuttava Pavlovskin palatsi, joka koostuu kupolikattoisesta päärakennuksesta ja kaarevien pylväsgallerioiden siihen yhdistämistä siipirakennuksista. 

Palatsin ovat suunnitelleet Charles Cameron, Vincenzo Brenna ja Andrei Voronihin, sisätilojen viimeistelyyn osallistuivat arkkitehdit Giacomo Quarenghi ja Carlo Rossi. Palatsia ympäröi 600 hehtaarin laajuinen puistoalue, jossa geometrisesti suunnitellut kokonaisuudet yhdistyvät vapaisiin maisemapuistoihin. Puistossa sijaitsevat mm. Charles Cameronin suunnittelemat paviljongit Ystävyyden temppeli, Apollonin pylväikkö ja Kolme sulotarta.

### Neuvostoliiton aika
Vuosina 1918–1944 kaupungin nimenä oli *Slutsk* vuonna 1917 kuolleen vallankumouksellisen Vera Slutskajan mukaan. Toisen maailmansodan aikana saksalaiset hävittivät palatsialueen, joka on sodan jälkeen restauroitu. Pavlovskin palatsialue on yksi Unescon maailmanperintökohteista.

## Nähtävyydet
* Pavlovskin palatsi
* Pavlovskin puisto

## Teollisuus
Kaupungissa ei ole merkittävää raskasta teollisuutta, mutta siellä on saksalaisen Knauff-kipsilevyvalmistajan osittain omistama Ilim Pulp -konserniin kuuluva kartonkitehdas OAO Sankt-Peterburgskij kartonno-poligrafitšeskij kombinat, joka valmistaa kipsilevykartonkia ja painokartonkia, jota jalostaa pakkausmateriaaliksi saman yrityksen yhteydessä syväpaino.

## Lähteet

## Aiheesta muualla
*Pauluskoin kaupungin esittely 
*Pauluskoin kaupunki Pietari-tietosanakirjassa 
*Pavlovskin palatsialue Pietari-tietosanakirjassa 
*Pauluskoin kunnallishallintoalueen sivusto  
*Pauluskoin kaupungin esittely 
*Pavlovskin palatsimuseon sivusto
Novodvinsk

**Novodvinsk** () on kaupunki Arkangelin alueella Pohjois-Venäjällä, maanteitse noin 25 kilometriä Arkangeliin kaakkoon. Kaupunki sijaitsee Vienanjoen länsirannalla (vasemmalla rannalla). Lähin rautatieasema Isakogorka sijaitsee 11 kilometriä Novodvinskista länteen. Kaupungin lounaispuolella on entinen sotilaslentokenttä.

Taajama perustettiin Vorošilovski-nimisenä puunjalostustehtaan kylänä  1936. Vuonna 1941 siitä tuli kaupunkityyppinen taajama ja 1957 taajaman nimeksi vaihdettiin Pervomaiski. Nimi muutettiin 1977 Novodvinskiksi, josta samalla tuli kaupunki.

Kaupungissa on suurehko kartonkitehdas OAO Arhangelski tselljulozno-bumažnyi kombinat sekä huonekalutehdas ja betonituotteita valmistava tehdas.

## Väestö
Kaupungin synty ja väestön kehitys on perustunut paljon paperi- ja kartonkitehtaaseen.

*Venäjän keisarikunnassa järjestettiin väestönlaskenta [[1897]] ja Neuvostoliitossa [[1926]], [[1939]], [[1959]], [[1970]], [[1979]] ja [[1989]] sekä Venäjän federaatiossa [[2002]], joten kaikki luvut eivät ole virallisen väestönlaskennan tuloksia.*

## Lähteet

## Aiheesta muualla

* Pravda Severa-lehti  (pravdasevera.ru)
* Arhangelsk Gubenija-lehti    (gubernia.ru)
Balahna

**Balahna** () on kaupunki Venäjän Nižni Novgorodin alueella Nižni Novgorodista pohjoiseen. Siellä on paperitehdas OAO Volga. Vuonna 2010 siellä oli 51&nbsp;519 asukasta.

Paikkakunta perustettiin vuonna 1474. Kazanin kaanin tuhottua kaupungin 1536 maan tasalle sinne rakennettiin puinen linna, joka suojasi kaupunkia myöhemmiltä tataarien hyökkäyksiltä. Seuraavien kolmen vuosisadan aikana Balahna kukoisti suolakaivoksen ja viljamarkkinoiden ansiosta. 1600-luvun alussa se oli Venäjän 12. suurin kaupunki.

Adam Olearius vieraili kaupungissa ja kuvaili sitä vuonna 1636. Silloin holsteinilaiset laivanvarustajat rakensivat ensimmäisiä venäläisiä laivoja aikoihin, ja perustivat Venäjän tärkeimmän jokilaivojen rakennuskeskuksen. Balahnassa oli myös kutomoita ja värikkäiden tiilien tekijöitä.

Kaupungin (ja koko alueen) vanhin rakennus on telttaa muistuttava Pyhän Nikolauksen kirkko (1552). Toinen 1600-luvulta peräisin oleva hieno kirkko on museona. Lähettyvillä on Balakhnassa syntyneen Kuzma Mininin patsas.

Vuonna 2025 uutisoitiin kaupungin olevan hukkumassa ulosteisiin puutteellisen jätevesiviemäröinnin vuoksi. 

## Väestö

*Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja *'1989** sekä Venäjän federaatiossa **2002** ja **2010*'.*


Kuva:E7134-Balakhna-embankment.JPG|Volgan rantapenkereen kunnostusta Balahnassa.
Kuva:E7141-Balakhna-Saviour-Church.jpg|Kirkastumisen kirkko (1668).
Kuva:Балахна Церковь Рождества Христова.jpg| Kristuksen syntymälle omistettu kirkko (1675).
Kuva:E7126-Balakhna-Sreteniya.jpg| Kirkko.


Huomautus: Kaupungin ja piirin kotisivujen mukaan kaupungin vaakunan taustaväri on valkoinen, piirin vaakunan tausta on harmaa.

## Lähteet

## Aiheesta muualla

*Kaupungin sivut  (balakhna-gorod.ru)
*Piirin sivut   (balakhna.nn.ru)
OKATO

**OKATO** () on venäläinen hallinnon luokittelutunnus. OKATO on lyhenne sanoista **O**bžherossijskij **k**lassifikator **a**dministrativno-**t**erritorialnyh **o**bjektov, joka tarkoittaa "Yleisvenäläistä luokittelutunnusta hallinnollis-alueellisille kohteille".

Yksilöllisestä numerokoodista muodostuvan tunnuksen avulla erotellaan toisistaan kylät, maalaiskunnat, kaupunkityyppiset taajamat ja kaupungit sekä niitä suuremmat paikallishallinnolliset alueet ja Venäjän federaatiosubjektit.
Tadžikki

**Tadžikki** tarkoittaa seuraavia:

* tadžikki, indoeurooppalainen kieli
* tadžikit, indoeurooppalainen kansa.
Muinaisen Egyptin papisto

**Papisto** oli yksi muinaisen Egyptin yhteiskuntaluokista. Papisto oli ylimystön kanssa Egyptin korkein yhteiskuntaluokka: heidän yläpuolellaan oli vain faarao. Muinaisen Egyptin papit hoitivat temppelien palvontamenot: he toimittivat uhritoimitukset ja lausuivat rukoukset. Hierarkian huipulla oli ylipappi, jonka alapuolella olivat temppelikultista vastaavat maallikkopapit, neljän kuukauden välein vaihtuvat *wab*-papit. Heidän lisäkseen oli päätoimisia rituaali- ja lukijapappeja, joilla oli koulutus työhönsä. Papisto piti myös yllä Egyptin ainoita kouluja, joissa koulutettiin uusia kirjureita ja pappeja. Koulun lopuksi kaikki valmistuneet vihittiin alimman asteen papeiksi, mutta tämä arvo oli vain symbolinen.

Egyptin papit eivät olleet hengellisiä johtajia, saarnaajia tai uskonnollisia asiantuntijoita, kuten papit nykyisin ovat.

Faaraon katsottiin olevan jokaisen Egyptissä palvotun jumalan ylipappi, joka johti kaikkea jumalten palvontaa, ja joka toimi välittäjänä jumalten ja kansan välillä. Logistisista syistä faarao ei kuitenkaan voinut toimittaa jokapäiväisiä rituaaleja jokaisessa tuhansista temppeleistä ja pyhäköistä. Siksi faarao nimitti edustajakseen pappeja toimittamaan rituaalit.

Uuden valtakunnan lopussa papiston valta kasvoi niin mahtavaksi, että se otti faaraolta vallan Ylä-Egyptissä

## Lähteet
*
* 
* 

### Viitteet
Hiri-motu

**Hiri-motu** on yksi Papua-Uuden-Guinean virallisista kielistä yhdessä englannin ja tok-pisinin rinnalla. Vain harva puhuu hiri-motua äidinkielenään, mutta toisena kielenään sitä puhuu noin 120&nbsp;000 ihmistä (1992). Kielellä on kaksi murretta, austronesialainen ja papualainen, joista jälkimmäinen on vakiintuneempi ja laajemmassa käytössä. Suurin osa puhujista kuuluu vanhempaan väestöön ja puhuu hiri motua toisena kielenä. 

Kieltä kirjoitetaan latinalaisin aakkosin. Raamattu on käännetty hiri-motuksi 1964. 

## Historia
Hiri-motu on myös tunnettu nimellä "poliisi-motu". Nimityksen taustalla on se, että 1800-luvun päättyessä Port Moresbyn poliisikokelaat käyttivät kieltä keskenään. Poliiseja rekrytoitiin Papua-Uuden-Guinean lisäksi myös mm. Salomonsaarilta. 

Kielen luokittelusta ei ole yksimielisyyttä. Yhtäältä sitä pidetään pidgin- ja/tai kreolikielenä, toisaalta vain motun kielen helpotettuna muotona, jonka perusteella hiri-motu kuuluisi austronesialaisiin kieliin. Kielen katsotaan olevan motun kieleen pohjautuva pidgin, joskin kielten fonologia ja kielioppi poikkeavat toisistaan siinä määrin, että ne eivät ole keskenään ymmärrettäviä. Lisäksi kielessä on vaikutteita englannista, tok-pisinistä ja polynesialaisista kielistä.   

Aikoinaan hiri-motu oli tärkeä osa papualaisten omaa identiteettiä ja aatetta jonka mukaan Papua kuuluu papualaisille. Tok-pisin sen sijaan yhdistettiin perinteisesti pohjoisessa, aiemmin Saksan Uudessa-Guineassa, puhuviin henkilöihin. Tok-pisinin puhujia muutti yhä enenevissä määrin Port Moresbyyn Papua-Uuden-Guinean itsenäistymisen jälkeen, mikä vähitellen syrjäytti kielen hiri-motun.

## Fonologia

### Konsonantit
Hiri-motussa on 14 konsonanttia. Soinnilliset ja soinnittomat konsonantit on erotettu |-viivalla.

Lähde:

### Vokaalit
Vokaaleja on 5. Vokaalit [ɔ] ja [ɛ] merkitään ⟨o⟩ ja ⟨e⟩.   

Lähde:

## Kielioppi ja sanasto
Kieliopiltaan hiri motu muistuttaa hyvin paljon tok-pisinia, mutta erojakin löytyy: hiri motun sanajärjestys on vapaampi kuin tok-pisinin. Lisäksi hiri motussa käytetään enemmän postpositioita.

Numeraalit 1–10 hiri-motuksi:  

## Lähteet
Islamilainen sosialismi

**Islamilainen sosialismi** on termi aatteesta, joka yhdistelee sosialismia ja islamia.

Ensimmäinen yhteisö islamilainen kommuuni perustettiin Venäjän vallankumouksen aikana 1917 osana Wäisin liikettä.

Yksi merkittävimmistä Islamilainen sosialismin kannattajista oli Pakistanin Kansanpuolueen johtaja, Zulfikar Ali Bhutto. Hän hyväksyi islamilaisen sosialismin, kun uskonoppineet tuomitsivat hänet ja järjestelmänsä ateistiseksi.

Libyan Muammar Gaddafi julisti kehittävänsä islamilaista sosialismia.

## Tunnettuja islamilaisia sosialistejä

## Katso myös
* *[[Vihreä kirja]]*
Gudžarati

**Gudžarati** eli **gujarati** on indoarjalainen kieli. Suurin osa sen puhujista asuu Intiassa, ja se on Gujaratin osavaltion pääkieli. Gudžaratilla on Intiassa kansallisen kielen asema. Lisäksi se on vähemmistökieli muun muassa Pakistanissa, Keniassa ja Tansaniassa. 

Gudžaratia puhuu äidinkielenään yli 46 miljoonaa ihmistä. Tästä syystä se on maailman 29. puhutuin kieli. Kun mukaan otetaan myös toisena kielenä puhuvat, puhujien määrä on noin 60,5 miljoonaa.. 

Gudžaratin sanajärjestys on subjekti-objekti-verbi. Kielessä ei ole epämääräisiä eikä määräisiä artikkeleita. Substantiiveilla on kolme sukua, kaksi kieliopillista lukua ja sijamuotoja on kolme. Kielen sanastoon on jäänyt vaikutteita arabiasta ja persiasta sekä nykyään varsinkin puhekieleen englannista ja portugalista. 

Gudžaratia kirjoitetaan omalla aakkostollaan, gudžaratilaisilla kirjaimilla. Joskus on käytetty myös arabialaisia ja persialaisia aakkosia. 
 
Raamattu käännettiin gudžaratin kielelle kokonaan ensimmäistä kertaa vuonna 1823. Mahatma Gandhi, Muhammad Ali Jinnah ja Vallabhbhai Patel puhuivat gudžaratia äidinkielenään. 

Gudžaratin katsotaan olevan elinvoimainen kieli ja sen läheisiä sukulaiskieliä ovat mm. dubli ja saurashtra. Standardigudžaratin lisäksi päämurteita katsotaan olevan viisi..

## Fonologia

### Vokaalit

Lähde: 

### Konsonantit

Lähde: 

## Lähteet

## Aiheesta muualla

* Gudžaratinkielinen Wikipedia